На 10.06.2022г. с откриване на строителна площадка и определяне на строителна линия и ниво за строежи на техническата инфраструктура започнаха строително-монтажните работи за обект „Строителство и реконструкция на съществуваща улица „Стара Планина“, с. Златна Панега, общ. Ябланица, обл. Ловеч, от к. 0+00 до км 0+760 и прилежащите към нея тротоари и съоръжения“.

Работите се извършват в рамките на проект “Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях на територията на Община Ябланица“ по подмярка 7.2. „Инвестиции в създаването, подобряването или разширяването на всички видове малки по мащаби инфраструктура“ с финансова подкрепа на Европейския земеделски фонд за развитие на селските райони чрез Програма за развитие на селските райони за периода 2014- 2020 г.

 Предвидените строителни дейности за улицата включват: земни, асфалтови и пътни работи за платно за движение, включително доставка и монтаж на пътни знаци и направа на хоризонтална маркировка, както и земни и тротоарни работи за тротоари към тях.

*13.06.2022 г.*